Jordan se spel werk met Warren se gal | Netwerk24
5 betrap met pistole, ammunisie
Vyf mans is Maandag in Durban in hegtenis geneem nadat 'n mes, vier pistole, ses selfone en ammunisie in hul besit gevind is.
7 vermeende dwelmsmouse in Kakamas vasgetrek
Lede van die Kakamas-polisiekantoor en die Valke het sewe vermeende dwelmhandelaars Woensdag in die vroeë oggendure in hegtenis geneem.
NUWE FOTO'S: 1 dood, 2 polisielede gewond in skietery
Twee polisielede is per helikopter na 'n hospitaal vervoer ná 'n skietery Woensdagoggend naby die Tshwane-distrikshospitaal.
'Ek het geen respek vir Kyrgios'
Nick Kyrgios se vriende raak vinnig minder. Dié Aussie-heethoof is een van die mees uitgesproke spelers in wêreldtennis en sy medespelers loop gedurig onder sy skerp tong deur.
Beroepsgholf in SA hervat met nuwe reeks
Beroepsgholf in Suid-Afrika haal weer asem met die Sonskynreeks wat vandeesmaand hervat word.
Koronavirus kan Ierse rekord laat sneuwel
Die Covid-19-pandemie dreig nou ook om die laaste sê in 'n unieke atletiek-wêreldrekord, wat deur Ierland gehou word, te hê.
Jan Taks: Bel ons as jy hulp nodig het
Belastingbetalers wat onseker is oor hul belastingopgawes, of meen daar is fout, kan die Suid-Afrikaanse Inkomstediens (SAID) kontak vir hulp.
Liberty verwag 54 000 kan in SA aan Covid-19 sterf
Die Nasionale Instituut vir Oordraagbare Siektes (Nios) het in Mei voorspel dat die sterftesyfer tussen 40 000 en 48 000 kan wees.
Weeklikse aanlyn konsert laat musiekleerling hard oefen
Dié Afrikaanse boeke tot dusver 2020 se gewildstes
Nielsen BookScan SA (NBS-SA) het 'n ranglys opgestel van die Afrikaanse boeke wat die meeste geld in die eerste helfte van die jaar laat inrol het.
Jordan se spel werk met Warren se gal
Deur Leighton Koopman 02 Augustus 2020 00:21
Warren Gatland se debuut-seisoen as Chiefs-afrigter het in 'n algehele nagmerrie ontaard.
Die Crusaders het gister in die Super Rugby Aotearoa-reeks Gatland se span op hul tuisveld in Hamilton met 32-19 getroef. Dit was die Chiefs se sewende agtereenvolgende loesing.
Sean Wainui (Chiefs, links) en Bryn Hall (Crusaders) groet mekaar tradisioneel. Foto: Getty Images
Wat ook nog 'n bitter smaak in Chiefs-ondersteuners se mond gaan laat, is hoe die skeidsregter, Ben O'Keeffe, en sy assistente se blapse die Chiefs duur te staan gekom het.
Vir 'n tweede naweek in 'n ry was die skeidsregter die groot gesprekspunt ná 'n wedstryd waarby die Chiefs betrokke was.
In die opbou tot die Cru­saders-vleuel Sevu Reece se wendrie, het dit gelyk of sy spanmaat Quinten Strange die bal aangeslaan het.
Vreemd genoeg het O'Keeffe en die televisie-skeidsregter beslis dat die bal nie vorentoe van Strange af is nie. Met die drie wat toegeken is, het die gaping tussen die twee spanne vergroot en die Chiefs kon net nie weer naby die besoekers kom nie.
Aaron Cruden, losskakel van die Chiefs, se 100ste wedstryd vir sy span is ook met dié loesing bederf. Hy is ook oorskadu deur die Crusaders-losskakel, Richie Mo'unga, wat weer uitstekend was.
Dis egter Will Jordan, heelagter van die Crusaders, wat die kollig gesteel het.
Hy was telkens die vonk van die Crusaders se aanvalle met die manier waarop hy om en verby verdedigers geseil het.
Vir 'n groot deel van die wedstryd het die Chiefs mooi kers vasgehou by die Crusaders nadat hulle aanvanklik met 12-0 agter was.
Maar weer was dit die besoekers se ekstra rat in daardie laaste 20 minute van die wedstryd wat die verskil tussen die spanne was.
Twee drieë in dié tyd het die oorwinning verseker.
Sam Cane, kaptein van die Chiefs, het ná die wedstryd gesê ondanks hul stadige begin, het hulle goed teruggeveg om 'n vastrapplek in die wedstryd te kon kry.
"Die kompetisie wys dat dit daardie een of twee oomblikke verg om bo uit te kom," het Cane gesê.
Codie Taylor, kaptein van die Crusaders, het gesê sy span het 'n groot gestoei met die Chiefs gewen.
Chiefs 19 (10): Drie: Lachlan Boshier. Doelskop: Damian McKenzie. Strafdoele: McKenzie (4).
Crusaders 32 (17): Drieë: Tom Sanders, Will Jordan, Codie Taylor, Sevu Reece, Leicester Faingaanuku. Doelskoppe: Richie Mo'unga (2). Strafdoel: Mo'unga.